钦定古今图书集成/历象汇编/历法典/第099卷 > 朱子语类 > 漏刻钟铭 元姚燧
## 钦定古今图书集成/历象汇编/历法典/第099卷 > 朱子语类 > 漏刻钟铭 元姚燧

灵台设簴巍以尊，元间大吕非其晜。挚旷善鼓手自
烦，宫商良谐等金盆。请无以声以功论，一日之中两
昕昏。一鸣一刻有度存，九围一圃折柳樊。黔首时作
时饔飧，日月如是相告敦。三辰听命循轨垣，四序不
忒迭寒暄，万物生翕盈。乾坤何独治历逌此源。凝熙
帝绩高羲轩，积世而运会而元。吉金之舌慎莫扪，辍
响谁其代天言。